NARIADENIE KOMISIE (ES) č. 2023/2004
z 25. novembra 2004,
ktorým sa určujú upravovacie koeficienty, ktoré sa majú uplatniť na referenčné množstvo každého tradičného prevádzkovateľa v rámci dovozných tarifných kvót A/B a C na banány na rok 2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi (1), a najmä na jeho článok 20,
so zreteľom na nariadenie Komisie (ES) č. 896/2001 zo 7. mája 2001 o pravidlách uplatňovania nariadenia Rady (EHS) č. 404/93 v oblasti dovozného režimu banánov do Spoločenstva (2), a najmä na jeho článok 5 ods. 3,
keďže:
(1)
Článok 4 ods. 1 nariadenia (ES) č. 896/2001 stanovuje metódu pre výpočet referenčného množstva pre tradičných prevádzkovateľov A/B a tradičných prevádzkovateľov C na roky 2004 a 2005 na základe využitia dovozných licencií, ktoré boli pridelené týmto prevádzkovateľom počas referenčného roka.
(2)
Oznámenia členských štátov v zmysle článku 5 ods. 2 nariadenia (ES) č. 896/2001 uvádzajú, že celková suma požadovaných prídelov na rok 2005 dosahuje 2 200 897,786 t pre všetkých tradičných prevádzkovateľov A/B a 666 870,980 t pre všetkých tradičných prevádzkovateľov C. Na základe článku 5 ods. 3 uvedeného nariadenia musí byť určený upravovací koeficient, ktorý sa má uplatniť na referenčné množstvo každého prevádzkovateľa pre obidve kategórie tradičných prevádzkovateľov A/B a C.
(3)
Ustanovenia tohto nariadenia musia nadobudnúť účinnosť bezodkladne s ohľadom na termíny, ktoré určuje nariadenie (ES) č. 896/2001.
(4)
Opatrenia stanovené v tomto nariadení sú v súlade so stanoviskom Riadiaceho výboru pre banány,
PRIJALA TOTO NARIADENIE:
Článok 1
V rámci tarifných kvót A/B a C, ktoré určuje článok 18 nariadenia (EHS) č. 404/93, sa upravovací koeficient určený v článku 5 ods. 3 nariadenia (ES) č. 896/2001 určuje na rok 2005:
-
pre každého tradičného prevádzkovateľa A/B: 1,00049,
-
pre každého tradičného prevádzkovateľa C: 1.
Kompetentné úrady členských štátov oznámia príslušným prevádzkovateľom upravené referenčné množstvo na základe uplatňovania tohto článku najneskôr 30. novembra 2004.
Článok 2
Toto nariadenie nadobúda účinnosť 26. novembra 2004.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. novembra 2004